ช.การช่างตั้งบริษัทย่อยผลิตไฟฟ้าในลาว
ช.การช่างตั้งบริษัทผลิตไฟฟ้าในลาว
7 ก.ค. 2553

ช.การช่างตั้งบริษัทผลิตไฟฟ้าในลาว 
นายปลิว ตรีวิศวเวทย์   กรรมการผู้จัดการใหญ่ บริษัทช.การช่าง(CK) เปิดเผยว่า ขณะนี้บริษัทได้ดำเนินจัดตั้งบริษัทย่อยคือบริษัทไชยะบุรี พาวเวอร์ ซึ่งบริษัทดังกล่าวมีทุนจดทะเบียน  25  ล้านเหรียญสหรัฐหรือประมาณ 825 ล้านบาท   ซึ่งช.การช่างจะถือหุ้นในสัดส่วน 95% บริษัทพีทีก่อสร้างและซ่อมแปลงชลประทานถือหุ้น 5% 
ทั้งนี้วัตถุประสงค์ในการจัดตั้งบริษัทไชยะบุรี พาวเวอร์ขึ้นมาครั้งนี้เพื่อรับสัมปทานในการผลิตกระแสไฟฟ้าจากสาธารณรัฐประชาธิปไตยประชาชนลาว 
นอกจากนี้บริษัทยังได้  ได้ลงนามในบันทึกความเข้าใจ(MOU)กับการไฟฟ้าฝ่ายผลิตแห่งประเทศไทย (EGAT) เป็นที่เรียบร้อยแล้วเมื่อวันที่ 5 กรกฎาคม 2553 โดยรายละเอียดใน MOU เกี่ยวกับปริมาณไฟฟ้าที่ขายเฉลี่ย 1,220 MW และราคาค่าไฟเฉลี่ย (Levelized tariff) จะเท่ากับ 2.159 บาท/หน่วย (kWh) โดย MOU จะมีผลบังคับใช้เป็นเวลา 18 เดือนนับแต่วันลงนาม หรือจนกว่าจะมีการลงนามในสัญญาซื้อขายไฟ (Power Purchase Agreement) แล้วแต่ว่าเหตุการณ์ใดจะเกิดขึ้นก่อน